Kann ein pennur broyta heimin, og kann eitt bræv bjarga einum lívi? Ja, tað er júst tað, sum ein pennur kann, og eitt bræv ger. Og tí eggja vit øllum føroyingum at skriva eitt bræv og at kveikja eitt ljós at minnast øll tey, hvørs rættindi framvegis eru skerd. Flestu myndugleikar velja at taka brøvini frá Amnesty International til eftirtektar. Serstakliga tá tey koma í túsundatali úr øllum heiminum. Amnesty hevur skipað fyri brævaskriving í fleiri enn 50 ár, og hvørt ár eru fleiri fólk leyslatin ella hava fingð betur viðurskifti. Á Altjóða Mannarættindadegnum í ár eggjar Føroya deild føroyingum at tendra eitt ljós og skriva eitt bræv (sí niðanfyri hvussu). Altjóða dagurin móti harðskapi móti kvinnum verður varpaður í sosialu miðlunum. @ UNwomen hava sett í verk altjóða átakið #orangeurhood og heita á altjóða samfelagið um at varpa ljós á tað sum ST-aðalskrivarin kallar eina farsótt. Luttak á Twitter, Pinterest, Facebook og Instagram–ella nýt dagin í dag at tosa við tína familju, vinir og tíni børn um hvat harðskapur er. Tá kunnu tit hugsa um hetta: Ert tú limur hjá okkum? Tað er skjótt og lætt. Skriva ein teldupost til amnesty @ amnesty. fo, so orna vit rest. Tú gert sjálv/ur av, hvørjari upphædd tú ynskir at stuðla við, ella hvussu tú ynskir at stuðla. ALT ger mun! Limastuðulin er avgerandi fyri, at vit kunnu virka sum óheft deild og dagliga arbeiða við okkara aðalmálum. Tey eru at skapa tilvitan um mannarættindi, og at kunna um og virka fyri mannarættindastøðuni úti í heimi eins og her heima. Takk fyri allan sýndan áhuga og stuðul, saman gera vit mun-veruligan mun!